நத்தம் ஆவிச்சிபட்டி ஊராட்சிக்குட்பட்ட நடுவனூர் கிராமத்தில் குடி தண்ணீர் கேட்டு மறியலில் ஈடுபட்டனர். தகவல் அறிந்து வந்த நத்தம் காவல்துறையினர் பேச்சுவார்த்தை நடத்தினர்.அக்கிராமத்தின் காலனி குடியிருப்பில் வசிக்கும் சமூகத்தினருக்கும் மட்டும் தண்ணீர் வருவதேயில்லை. இருநூறுக்கும் மேல் உள்ள குடும்பங்கள் இங்கு வசிக்கின்றனர். கடந்த மூன்று ஆண்டுகளாக குடிதண்ணீர் இல்லை. குடி தண்ணீருக்காக பக்கத்து கிராமத்தில் உள்ள கல்குவாரியில் தேங்கி நிற்கும் தண்ணீரைத் தான் குடி தண்ணீராக பயன்படுத்துகின்றனர். இங்கு உள்ள மக்கள் வாரம் ஒருமுறை தான் குளிக்கும் சூழ்நிலை உள்ளது.